Up-847/04
Datum: 2005-11-25T00:00:00.000+01:00
ecli: ECLI:SI:USRS:2005:Up.847.04
vrsta: posamični akt
zadeva: ustavna pritožba
objavljeno: Neobjavljeno | 25.11.2005
dokument: US25305
akt: Ustavna pritožba A. A. zoper sklep Višjega sodišča v Mariboru št. I Cp 1547/2004 z dne 19. 10. 2004
resitev: zavrženje
izrek: Ustavna pritožba A. A. zoper sklep Višjega sodišča v Mariboru št. I Cp 1547/2004 z dne 19. 10. 2004 se zavrže.
stavek: Zoper sklep, s katerim Višje sodišče zavrže pritožbo, je vselej (torej ne glede na vrednost spornega predmeta) dopustna revizija. Če to pravno sredstvo ni izčrpano, ustavna pritožba ni dopustna.
odlocitev: sklep
geslo: 1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
podlaga: Člen 55.1.2, Zakon o Ustavnem sodišču [ZUstS]
datum_vloge: 2004-12-21T23:00:00.000Z
datum_odlocitve: 2005-11-24T23:00:00.000Z

# Up-847/04-4

25. 11. 2005

## SKLEP

Ustavno sodišče je v postopku za preizkus ustavne pritožbe A. A. iz Ž. Ž., ki jo zastopa B. C., odvetnik v Z. Z., na seji senata dne 3. novembra 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

### sklenilo:

Ustavna pritožba A. A. zoper sklep Višjega sodišča v Mariboru št. I Cp 1547/2004 z dne 19. 10. 2004 se zavrže.

## OBRAZLOŽITEV

V pravdnem postopku zaradi izpraznitve stanovanja je Višje sodišče z izpodbijanim sklepom zavrglo pritožbo pritožnice (tedaj tožnice). V ustavni pritožbi pritožnica zatrjuje kršitev pravice do enakosti pred zakonom iz drugega odstavka 14. člena Ustave, pravice do enakega varstva pravic iz 22. člena Ustave in pravice do pravnega sredstva iz 25. člena Ustave.

Po prvem odstavku 51. člena Zakona o Ustavnem sodišču (v nadaljevanju ZUstS) je ustavno pritožbo dopustno vložiti po izčrpanju vseh pravnih sredstev. Po tretjem odstavku 384. člena Zakona o pravdnem postopku (Uradni list RS, št. 26/99 in nasl. – ZPP) je revizija vselej (torej ne glede na vrednost spornega predmeta) dopustna zoper sklep, s katerim je sodišče druge stopnje zavrglo vloženo pritožbo. Ker pravnega sredstva revizije pritožnica v obravnavani zadevi ni izkoristila, njena ustavna pritožba ni dopustna. Zato jo je Ustavno sodišče zavrglo.

Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata

dr. Dragica Wedam Lukić